NETVÆRK FOR VELFÆRD OG DEMOKRATI

- der er råd til et godt velfærdssamfund, blot vi mindsker uligheden

**Nyhedsbrev nr. 21**

**Visioner for et bedre Danmark**

**Høring lørdag d. 8. oktober kl. 10 hos HK Hovedstaden, Svend Aukens Plads 11.**

**Program:**

09.30: dørene åbner

10.00 – 10.10 Velkomst v. Hardy Hansen, formand for, Netværk for Velfærd og Demokrati

10.10 – 11.15 Oplæg ved,

* Lea Wermelin, SD,
* Pelle Dragsted, EL,
* Rasmus Nordqvist
* Pia Olsen Dyhr, SF

11.15 – 12.00 debat om oplæggende

12,00- 12,30 Pause, med et lille traktement

12.30 – 13.45 Oplæg fra fagbevægelsen

* Morten Skov Christiansen, LO-næstformand
* Jan Hoby, næstformand i Landsforeningen for Socialpædagogerne, aktiv i Velfærdsalliancen

13.45 – 14,00 Afslutning

Tilmelding senest **mandag d. 3. oktober** til Ole Thorbek på [nvd@sol.dk](file:///C:\Users\Annie\Downloads\nvd@sol.dk) eller ved at besvare denne mail.

**Fremtiden – samarbejde mellem de røde partier og fagbevægelsen?**

Venstre-regeringen fører en ideologisk kamp mod samfundets underprivilegerede, blandt andet mod de syge og arbejdsløse. Fordelingspolitisk har regeringen sat massivt ind for at fremme den samfundsmæssige omfordeling fra de der har lidt til de der i forvejen har rigeligt. Uligheden skal øges. Demokratiet afmonteres, med absurde økonomiske og sociale uligheder til følge. Denne politiske linje står hele den borgerlige blok bag dog med forskellige mærkesager, der alle styrker omfordelingen til gavn for de rigeste.

Netværk for Velfærd og Demokrati har udarbejdet manifestet, **Et bedre Danmark.** Dette har vi præsenteret i uddrag gennem dagspressen hen over sommeren. Denne høring er næste skridt i at drøfte visionerne i en bredere offentlighed. Vi ønsker, at se bort fra forskellige kortsigtede partitaktiske hensyn og sætte fokus på de lidt mere langsigtede samfundsmæssige udviklinger, både nationalt og globalt. Vi ønsker, at der indføres en finansskat, og en offentlig investeringsbank. Sådanne tiltag kan være vigtige værktøjer i arbejdet for et bedre samfund, en tryggere hverdag, som bygger på princippet om solidaritet, arbejde til alle, bæredygtig udvikling og udbredt levende demokrati. Vi ønsker, at sætte stop for den dominerende og uhæmmede kapitalisme grådige virke, og stoppe de ødelæggelser af naturressourcer og nedslidning af mennesker for kortsigtede profitinteresser.

Netværk for Velfærd og Demokrati opfordrer fagbevægelsen til at samle S, SF og EL til drøftelser om et visionært fælles politisk modtræk, der sikrer mere velfærd og øget beskæftigelse i såvel den private om offentlige sektor, grøn omstilling, regulering af finanssektoren, og tiltag i forhold til flygtninge der placerer Danmark som en humanistisk stormagt. Vi ser gerne at Alternativet og De radikale tilslutter sig betydelige elementer af de visioner.

Med høringen ønsker vi at bidrage til markant kamp mod ulighed, arbejdsløshed, natur- og ressourceødelæggelser, som den dominerende uhæmmede kapitalisme står for. Vi ønsker at diskutere med partierne, hvordan der fremadrettet kan tages et opgør med den neoliberale økonomiske politik, herunder et stop for privatisering af fællesskabets ressourcer, og, hvordan vi sikrer øget samfundsnyttig bæredygtig og miljømæssig beskæftigelse. Det er i høj grad de arbejdsløse og syge der i gennem længere og længere tid placeres i garderoben. Det skal stoppes. Arbejdsgivernes ret til at ”lede og fordele” og ”hyre og fyre” skal brydes, så der kan sikres et mere reel og gennemsigtigt demokrati på arbejdspladserne med indflydelse i arbejdslivet, og tryghed i ansættelsen og social dumping stoppes.

Nogle af de mest sårbare mennesker i vores samfund er flygtninge, de er flygtet fra krig og ødelæggelse. En foragtelig og stærkt kritisabel aftale med Tyrkiet, betyder, at der ikke kommer så mange flygtninge til Danmark som for et år siden, desværre er det ikke krigenes ophør der er årsagen. Disse mennesker skal sikres basale rettigheder og bedre livschancer, det gælder når de opholder sig tæt på deres hjemland og det gælder for de der kommer til Europa. Her skal sikres familiesammenføring, bolig, uddannelse og arbejde. Den vedtagne integrationsuddannelse har indtil videre betydet at tre personer er kommet i gang på arbejdsmarkedet, - foragteligt. Den bulderende nationalisme er ikke løsningen på den grænseoverskridende udvikling, situationen skriger på internationalt samarbejde, EU bør tage teten til et solidarisk samarbejde som skal være bredt og omfattende.

Arbejdsløse, hverken A-kassemodtagere eller kontanthjælpsmodtager skal tvinges til at arbejde for den kompensation man får, for ikke at have et arbejde. Vi skal have en arbejdstilbudsordning som både gælder A-kassemodtagere og kontanthjælpsmodtagere, hvor der betales overenskomstmæssig løn og der optjenes timer til A-kassen.

Vi skal have et trygt og sikkert arbejdsmiljø uden nedslidning og arbejdsskader.

Vi mener ikke at praktikpladsproblemet er løst med den seneste trepartaftale. Alle der starter på en erhvervsuddannelse skal have mulighed for at gennemføre denne, som den er tænkt. Ikke-faglærte skal ligeledes have mulighed for at uddanne sig til faglærte.

Vores formål med høringen er blandt andet, at finde svar på hvordan der kan skabes en enhed mellem de forskellige partier og mellem fagbevægelsen, for at vælte den borgerlige regering og skabe et forandringsflertal i folketinget.

**Du er meget velkommen til at maile Nyhedsbrevet videre i dit netværk.**

**Følg Netværket på <https://www.facebook.com/groups/169340026443126/>**

Netværket kan kontaktes på mail: [nvd.sol.dk](file:///G:\Documents\KOMMUNEPROJEKT\Mødeindkaldelser)

Netværk for Velfærd og Demokrati, arbejdsgruppen

Hardy Hansen, Fhv. forbundsformand for SID, tidl. MF for Socialdemokratiet

Villo Sigurdsson, fhv. borgmester, medlem af SF

Kim Davidsen, arkitekt, medlem af Socialdemokratiet

Klaus Mygind, medlem af BR for SF

Kurt Hansen, Fhv. MF for VS, medlem af Enhedslisten

Kjeld Aakjær, medlem af Socialdemokratiet

Niels I Meyer, professor emeritus

Lars Hutters, læge, fhv. fællestillidsmand, medlem af Enhedslisten

Ole Thorbek, økonom

Pernille Frahm, medl. af kommunalbestyrelsen på Frederiksberg, SF

Leif Bork Hansen, Bedsteforældre for Asyl